nr. 599/31.08.2023 PROIECT

|  |
| --- |
| **CONSILIUL LOCAL AL COMUNEI HLIPICENI**  **JUDEŢUL BOTOŞANI**  717205 - com. Hlipiceni, jud. Botoşani • tel/fax: (0231) 574150  • e-mail: primaria.hlipiceni@yahoo.com |

**HOTĂRÂRE**

**privind aprobarea inventarului bunurilor care aparțin**

**domeniului privat al comunei Hlipiceni, judeţul Botoşani**

**Consiliul local** al comunei Hlipiceni, județul Botoșani,

**Având în vedere:**

* referatul înregistrat la nr. 598/31.08.2023 însoțit de procesul verbal al inventarierii și de lista care cuprinde bunurile ce aparțin domeniului privat al comunei Hlipiceni;
* proiectul de hotărâre înregistrat la nr. 599/31.08.2023 însoțit de referatul de aprobare din partea primarului înregistrat la nr. 600/31.08.2023;
* referatul compartimentului de resort din aparatul de specialitate al primarului;
* avizul favorabil din partea Comisiilor de specialitate din cadrul Consiliului local;

**În baza prevederilor:**

- art. 129 alin. (2) lit. c), art. 354 - 357 din Ordonanța de Urgență a Guvernului nr. 57/2019 privind Codul administrativ;

- Legea nr. 287/2009 privind Codul civil, republicată cu modificări și completări ulterioare;

- Ordinului 3471/2008 al Ministerului Economiei şi Finanţelor privind reevaluarea şi amortizarea activelor fixe aflate în patrimoniul Instituţiilor publice;

- art. 7 din Legea nr. 82/1991 – Legea contabilităţii republicată cu modificări și completări ulterioare;

- art. 5 și 6 din Ordinul Ministerului Finanțelor Publice nr. 2861/09.10.2009 - pentru aprobarea Normelor privind organizarea şi efectuarea inventarierii elementelor de activ şi de pasiv;

**Ținând cont de** prevederile Legii 52/2003 privind transparenţa decizională în administraţia publică locală și art. 8 alin. (1) din O.U.G. nr. 57/2019 privind Codul administrativ;

**În temeiul** art. 129 alin. (1), art. 139 alin. (1) și art. 196 alin. (1) lit. a) din O.U.G. nr. 57/2019 privind Codul administrativ;

**HOTĂRĂŞTE:**

**Art.1. –** Se aprobă inventarul bunurilor care aparțin domeniului privat al comunei Hlipiceni, judeţul Botoşani, conform anexei nr. 1 care face parte integrantă din prezenta hotărâre.

**Art.2.** – Prezenta hotărâre se comunică în termenul prevăzut de lege, primarului comunei Hlipiceni, Instituției Prefectului Judeţului Botoșani și va fi adusă la cunoştinţă publică prin afişare la sediul Primăriei Hlipiceni și pe pagina oficială de internet a instituției, la adresa [www.hlipiceni.botosani.ro](http://www.hlipiceni.botosani.ro) .

**HLIPICENI/31.08.2023**  INIȚIATOR,

PRIMAR – LUCHIAN GHEORGHE MARIAN

Avizat legalitate

Secretar general comună,

**CIOBANU DANIELA-MARIA**